internet vaartha 289 Views
వెల్లింగ్టన్‌ : పాకిస్థాన్‌ జాతీయ జట్టులో స్థానం దక్కించుకున్న అమీర్‌కు న్యూజిలాండ్‌ పర్యటన కోసం ఇమ్మిగ్రేషన్‌ అధికారులు వీసా మంజూరు చేశారు.కాగా స్పాట్‌ ఫిక్సింగ్‌కు పాల్పడి అయిదేళ్ల నిషేదం ఎదుర్కొన్న మొహమద్‌ అమీర్‌ న్యూజిలాండ్‌ పర్యటనకు లైన్‌ క్లియర్‌ అయింది.ఇటీవల పాకిస్థాన్‌ జాతీయ క్రికెట్‌ జట్టులో చోటు దక్కించుకున్న అమీర్‌కు న్యూజిలాండ్‌ దేశం నుంచి వీసా లభించే విషయంలో కొంత సందిగ్ధత ఏర్పడింది.అయితే న్యూజిలాండ్‌ ఇమ్మిగ్రేషన్‌ అధికారులు ఎట్టకేలకు అతనికి వీసా మంజూరు చేశారు.దీంతో 23 సంవత్సరాల అమీర్‌ న్యూజిలాండ్‌ పర్యటన బయల్దేరే పాక్‌ జట్టుతో కలిసి విమానం ఎక్కనున్నాడు. న్యూజిలాండ్‌ పర్యటనలో భాగంగా పాకిస్థాన్‌ తలపడే వన్డే, టి20 పాకిస్థాన్‌కు స్థానం లభించిన సంగతి తెలిసిందే.అమీర్‌ పునరాగమనంపై అన్ని వైపుల నుంచి విమర్శలు వచ్చినా అతనికి గట్టిగా మద్దతు పలికిన పాక్‌ బోర్డు,ఇటీవల ప్రదర్శనను పరిగణలోకి తీసుకుని ఎంపికపై తమ వాదనను సమర్ధించుకుంది.కాగా 2010లో లార్డ్స్‌ టెస్ట్‌లో స్పాట్‌ ఫిక్సింగ్‌కు పాల్పడిన అమీర్‌ అయిదేళ్ల నిషేదం ఎదుర్కొనడంతో పాటు ఆరు నెలలు జైలు శిక్ష కూడా అనుభవించాడు.ఇటీవల సెప్టెంబర్‌లో అతడిపై నిషేదం ముగియడంతో పాక్‌ దేశవాళీ క్రికెట్‌లోకి అడుగుపెట్టి మెరుగైన ప్రదర్శన కనబర్చాడు.ఆ తరువాత బంగ్లాదేశ్‌ ప్రీమియర్‌లో కూడా బాగా ఆడాడు.